Κύρωση της από 8 Αυγούστου 1996 Σύμβασης μεταξύ του Ελληνικού Δημοσίου και της Εθνικής Τράπεζας της Ελλάδος και άλλες διατάξεις. Κυρώνεται και έχει ισχύ νόμου η μεταξύ του Ελληνικού Δημοσίου και της Εθνικής Τράπεζας της Ελλάδος υπογραφείσα την 8η Αυγούστου 1996 Σύμβαση αντικατάστασης: Α) μετατρέψιμων ομολογιών της Εθνικής Τράπεζας εκδόσεως 1991 κυριότητας του Ελληνικού Δημοσίου με μετατρέψιμες ομολογίες της ίδιας Τράπεζας εκδόσεως 1996, Β) ομολόγων του Ελληνικού Δημοσίου εκδόσεως 1991 κυριότητας της Εθνικής Τράπεζας της Ελλάδος με νέα ομόλογα Ελληνικού Δημοσίου εκδόσεως 1996, το κείμενο της οποίας έχει ως κατωτέρω: ΣΥΜΒΑΣΗ Αντικαταστάσεως: α) μετατρέψιμων ομολογιών της Εθνικής Τράπεζας εκδόσεως 1991, κυριότητας του Ελληνικού Δημοσίου με μετατρέψιμες ομολογίες της ίδιας Τράπεζας εκδόσεως 1996, β) ομολόγων του Ελληνικού Δημοσίου εκδόσεως 1991, κυριότητας της Εθνικής Τράπεζας της Ελλάδος με νέα ομόλογα Ελληνικού Δημοσίου εκδόσεως 1996. Στην Αθήνα σήμερα στις 8 Αυγούστου 1996 μεταξύ του Ελληνικού Δημοσίου, το οποίο αποκαλείται στη συνέχεια για συντομία Το Δημόσιο και έχει νόμιμο εκπρόσωπο τον Υπουργό Οικονομικών κ. Αλέξανδρο Παπαδόπουλο και της Εθνικής Τράπεζας της Ελλάδος Α.Ε., η οποία αποκαλείται στη συνέχεια για συντομία η Τράπεζα και έχει ως νόμιμο εκπρόσωπο το Διοικητή της κ. Θεόδωρο Β. Καρατζά, συμφωνούνται αμοιβαίως τα ακόλουθα: Κεφάλαιο Α Αρθρο 1ο Η Τράπεζα, ύστερα από απόφαση που πήρε η Έκτακτη Γενική Συνέλευση των Μετόχων της 6ης Σεπτεμβρίου 1991, εξέδωσε ομολογιακό δάνειο, μετατρέψιμο σε κοινές μετά ψήφου μετοχές, επταετούς διάρκειας, λήξεως 15.11.1998, ύψους δρχ. 119.124.720.000, διαιρεμένο σε 7.941.648 ανώνυμες ομολογίες, της καθεμίας ονομαστικής αξίας και τιμής διάθεσης 15.000 δρχ., με ετήσιο επιτόκιο 4% και με δικαίωμα μετατροπής, ασκούμενο τα έτη 1994, 1995, 1996, με σχέση μιας ομολογίας προς μία μετοχή ονομαστικής αξίας τότε 4.500 δραχμών. Για το 1997 δεν παρέχεται δικαίωμα μετατροπής. Για τις τυχόν μετατροπές μέσα στο 1998 (τελευταίος χρόνος διάρκειας) η σχέση μετατροπής είναι μία ομολογία προς δύο μετοχές. Η απόφαση της Γενικής Συνέλευσης εγγράφηκε στο Μητρώο Ανωνύμων Εταιρειών (αριθμός μητρώου 6062/06/Β/86/01) και η έκδοση του πιο πάνω ομολογιακού δανείου, ως αύξηση του μετοχικού κεφαλαίου της Τράπεζας υπό αίρεση, εγκρίθηκε με την υπ αριθμ. 495/5.3.1992 απόφαση της Επιτροπής Νομισματικών και Πιστωτικών Θεμάτων της Τράπεζας της Ελλάδος. Από τις πιο πάνω ομολογίες το Δημόσιο, σύμφωνα με το άρθρο 85 του ν. 1969/1991 και την υπ αριθμ. 2075909/16923/20.11.1991 κοινή απόφαση των Υπουργών Εθνικής Οικονομίας και Οικονομικών ( ΦΕΚ 957 Β/21.11.1991) και η οποία εκδόθηκε σύμφωνα με τη νομοθετική εξουσιοδότηση του άρθρου 87 του ίδιου νόμου, ανέλαβε και κάλυψε 6.811.657 ομολογίες, τις οποίες πλήρωσε σε μετρητά, με χρεωπίστωση των Λογαριασμών Δημοσίου και Τράπεζας από την Τράπεζα της Ελλάδος. Το Δημόσιο μέχρι σήμερα δεν ήσκησε το δικαίωμα μετατροπής των ομολογιών του σε κοινές μετά ψήφου μετοχές της Τράπεζας. Άρθρο 2ο1.Το Δημόσιο ανταλλάσσει με την παρούσα τις ανήκουσες σ αυτό 6.811.657 μετατρέψιμες ομολογίες ονομαστικής αξίας η καθεμία δρχ. 15.000 και συνολικής ονομαστικής αξίας δρχ. 102.174.850.000 του Μετατρέψιμου Ομολογιακού Δανείου της Τράπεζας έτους 1991 με 8.076.371 νέες ομολογίες μετατρέψιμες σε κοινές μετά ψήφου μετοχές, οι οποίες περιγράφονται στο άρθρο 3 της παρούσας Σύμβασης, συνολικής ονομαστικής αξίας δρχ. 102.174.169.521 και των οποίων η ονομαστική αξία ανά ομολογία είναι δρχ. 12.651. Η εκ δρχ. 680.479 διαφορά της συνολικής ονομαστικής αξίας μεταξύ παλαιού και νέου ομολογιακού δανείου θα καταβληθεί τοις μετρητοίς από την Τράπεζα. 2.Το δικαίωμα μετατροπής μίας ομολογίας έτους 1991 σε δύο κοινές μετά ψήφου μετοχές αποτιμήθηκε σε δραχμές 16.000.000.000 περίπου και καταβάλλεται από την Τράπεζα με τη συμφωνούμενη ανταλλαγή, δηλαδή με έκδοση 1.264.714 πρόσθετων νέων ομολογιών, οι οποίες συμπεριλαμβάνονται στις ως άνω 8.076.371 ομολογίες. 3.Το Δημόσιο μέσα σε εξήντα (60) ημέρες από τη δημοσίευση του κυρωτικού νόμου της παρούσας θα επιστρέψει τις 6.811.657 μετατρέψιμες ομολογίες του 1991 στην Τράπεζα για ακύρωση. Αρθρο 3ο Το νέο μετατρέψιμο ομολογιακό δάνειο, το οποίο εκδίδεται από την Τράπεζα για να αντικαταστήσει τις ακυρούμενες μετατρέψιμες ομολογίες της του 1991, οι οποίες ανήκουν στο Δημόσιο, εκδίδεται σύμφωνα με την απόφαση της Επαναληπτικής Γενικής Συνελεύσεως των Μετόχων της, η οποία έγινε στις 9 Ιουλίου 1996 και έχει τα ακόλουθα χαρακτηριστικά: 1)Διατίθεται εξ ολοκλήρου στο Δημόσιο, ύστερα από την κατάργηση του δικαιώματος προτιμήσεως των παλαιών μετόχων, σύμφωνα με το άρθρο 13 παρ. 6 του κωδ. ν. 2190/1920, όπως ισχύει σήμερα, η οποία αποφασίστηκε από την προαναφερθείσα Γενική Συνέλευση των Μετόχων της 9ης Ιουλίου 1996. 2)Το νέο μετατρέψιμο ομολογιακό δάνειο είναι ελαττωμένης εξασφαλίσεως, όπως τούτο ρυθμίζεται από τις υπάρχουσες πράξεις του Διοικητή της Τράπεζας της Ελλάδος, ειδικότερα δε η ικανοποίηση του κεφαλαίου των ομολογιών και των επ αυτού τόκων σε περίπτωση αναγκαστικής τους ρευστοποιήσεως ή εκκαθαρίσεως της Τράπεζας ακολουθεί την ικανοποίηση κάθε άλλου πιστωτή και μάλιστα ακόμη και εάν η απαίτηση του τελευταίου αυτού υπάγεται στις απαιτήσεις οι οποίες χαρακτηρίζονται ως ελαττωμένης εξασφαλίσεως. 3)Είναι ύψους δρχ. 102.174.169.521. 4)Διαιρείται σε 8.076.371 ανώνυμες ομολογίες, η καθεμία από τις οποίες θα έχει ονομαστική αξία δρχ. 12.651. Είναι πενταετούς διάρκειας (1996-2001), που θα αρχίζει από την ημερομηνία έκδοσης του. Η καθεμία από τις ομολογίες θα μετατρέπεται σε μία κοινή μετά ψήφου μετοχή. Η μετατροπή θα γίνεται υποχρεωτικά κατά ποσοστό 20% κάθε χρόνο διάρκειας του ομολογιακού δανείου, δηλαδή θα μετατρέπονται σε μετοχές ανά 1.615.274 ομολογίες τα έτη 1997-2000 και 1.615.275 ομολογίες το έτος 2001. Η μετατροπή αυτή θα γίνεται κάθε χρόνο την επέτειο ημερομηνία της, σύμφωνα με το άρθρο 8, κύρωσης αυτής της Σύμβασης. Οι τίτλοι των ομολογιών θα είναι μονοί και πολλαπλοί και θα εκδοθούν σε πέντε (5) σειρές διαδοχικών ετήσιων λήξεων (ημερομηνιών μετατροπής) 1997, 1998, 1999, 2000 και 2001 ως ανωτέρω. Κάθε σειρά θα έχει προσαρτημένα αντίστοιχα τοκομερίδια ανάλογα με το διάστημα που θα μεσολαβεί μέχρι την ημερομηνία μετατροπής, δηλαδή η σειρά του έτους μετατροπής 1997 ένα τοκομερίδιο, του έτους 1998 δύο τοκομερίδια, του έτους 1999 τρία τοκομερίδια, του έτους 2000 τέσσερα τοκομερίδια και του έτους 2001 πέντε τοκομερίδια. Η τιμή διαθέσεως θα είναι δρχ. 12.651 για κάθε ομολογία. Το επιτόκιο ορίζεται σε 8% για το πρώτο τοκομερίδιο. 7% για το δεύτερο τοκομερίδιο. 6% για το τρίτο τοκομερίδιο και 5% για τα τέταρτο και πέμπτο τοκομερίδια. Η φορολογία των τόκων θα είναι η ισχύουσα εκάστοτε γενικά για τη φορολογία των τόκων των ομολογιακών τραπεζικών δανείων. Άρθρο 4ο Η παράδοση των ομολογιών θα γίνει από την Τράπεζα σε πολλαπλούς ή μονούς τίτλους κατ επιλογήν του Δημοσίου ή εφόσον τούτο είναι εφικτό δι ενός ή περισσοτέρων αποθετηρίων και ταυτόχρονα με την επιστροφή των παλαιών ομολογιών προς ακύρωση σύμφωνα με το άρθρο 2 παρ. 3 της παρούσας. Άρθρο 5ο α) Κατά τη λήξη (ημερομηνία μετατροπής) καθεμιάς από τις πέντε σειρές των νέων μετατρέψιμων ομολογιών μετατρέπονται αυτοδικαίως σε μετοχές κοινές μετά ψήφου όλες οι ομολογίες της σειράς και λογίζεται ότι κοινοποιήθηκε στην Τράπεζα δήλωση μετατροπής. Οι ομολογιούχοι που μετατρέπουν τις ομολογίες τους σε μετοχές δεν δικαιούνται μερίσματος για τη χρήση κατά την οποία έγινε η μετατροπή. Η διαπίστωση της αυξήσεως του μετοχικού κεφαλαίου της Τράπεζας γίνεται κάθε φορά σύμφωνα με τους ορισμούς του κωδ. ν. 2190/1920. β) Η Τράπεζα αναλαμβάνει την υποχρέωση να εξασφαλίσει στο Ελληνικό Δημόσιο, ως ελάχιστη τιμή μετοχής, την τιμή 12.651 δρχ. κατά την ημερομηνία μετατροπής των ομολογιών σε μετοχές για 126.500 μετοχές κάθε έτος εις τρόπον, ώστε εάν η τιμή της μετοχής κατά την ημερομηνία μετατροπής είναι χαμηλότερη των 12.651 δρχ. να καλύπτεται το Δημόσιο με τη διαφορά μεταξύ των 12.651 δρχ./μετοχή και της τότε χρηματιστηριακής τιμής της μετοχής. γ) Η Τράπεζα αναλαμβάνει να μεσολαβεί, ώστε να διατεθούν οι ομολογίες της παρούσας Σύμβασης ή οι μετοχές εκ μετατροπής τους, τις οποίες θα επιθυμεί κάθε φορά το Δημόσιο να διαθέτει σε τρίτους. δ) Το νέο ομολογιακό δάνειο θα εισαχθεί με μέριμνα της Τράπεζας στο Χρηματιστήριο Αξιών Αθηνών σε συνεννόηση με το Δημόσιο. Κεφάλαιο Β Άρθρο 6ο α) Στις 21 Νοεμβρίου 1991 εκδόθηκε από το Δημόσιο σύμφωνα με τις διατάξεις των άρθρων 31 και 32 του ν. 1914/1990 και ύστερα από την Κοινή Απόφαση 2074202/4566/023 της 21ης Νοεμβρίου 1991 των Υπουργών Εθνικής Οικονομίας και Οικονομικών (ΦΕΚ 957 Β/21.11.91) ομολογιακό δάνειο τριετούς διάρκειας λήξης 15.11.1994, με επιτόκιο 12%, ύψους 114.319.000.000 δραχμών. Το δάνειο αυτό αγοράστηκε εξ ολοκλήρου από την Τράπεζα και εξοφλήθηκε με χρεωπίστωση των Λογ/σμών της Τράπεζας και του Δημοσίου από την Τράπεζα της Ελλάδος. β) Με Σύμβαση μεταξύ Δημοσίου και Τράπεζας η λήξη του προαναφερθέντος ομολογιακού δανείου του Δημοσίου εκδόσεως 21.11.1991 παρατάθηκε από 15.11.1994 για τις 15.11.1996. Κατά την παράταση αυτή προσδιορίστηκε και το επιτόκιο των ομολόγων για κάθε τοκοφόρο περίοδο. Άρθρο 7ο Το Δημόσιο θα εκπληρώσει τις υποχρεώσεις του από το περιγραφόμενο ανωτέρω ομολογιακό δάνειο σημερινού ύψους δρχ. 128.037.280.000 : α) εξοφλώντας τοις μετρητοίς την 15η Νοεμβρίου 1996 τους οφειλόμενους τόκους περιόδου 15.11.1995 έως 15.11.1996 και β) παραδίδοντας στην Τράπεζα σε αντικατάσταση των υφιστάμενων ομολόγων νέα ομόλογα, από ομολογιακό δάνειο που θα εκδοθεί με απόφαση του Υπουργού Οικονομικών, ύψους δρχ. 128.037.280.000 έναρξης 16.11.1996, πενταετούς διάρκειας, με ετήσια τοκοφόρο περίοδο, στο τέλος της οποίας θα καταβάλλονται οι δεδουλευμένοι τόκοι, με κυμαινόμενο επιτόκιο το οποίο θα είναι ίσο με το άθροισμα του επιτοκίου των εντόκων γραμματίων ετήσιας διάρκειας το οποίο θα προσδιορίζεται εκάστοτε στην έναρξη περιόδου εκτοκισμού, προσαυξημένο κατά το περιθώριο των ομολόγων του Δημοσίου πενταετούς διάρκειας που θα ισχύει στις 16.11.1996. Τα παλαιά ομόλογα θα επιστραφούν στο Δημόσιο προς ακύρωση ταυτόχρονα με την παράδοση υπό του ιδίου των νέων ομολόγων στην Τράπεζα. Κεφάλαιο Γ Άρθρο 8ο Ι) Η παρούσα Σύμβαση θα κυρωθεί με νόμο και θα ισχύει από της δημοσιεύσεως του κυρωτικού νόμου στην Εφημερίδα της Κυβερνήσεως οπότε και λογίζεται: α) ότι το σύνολο της ονομαστικής αξίας του μετατρέψιμου ομολογιακού δανείου αποτελεί μετοχικό κεφάλαιο της Τράπεζας και β) ότι χορηγούνται ταυτοχρόνως όλες οι εγκρίσεις, άδειες, συναινέσεις κ.λπ., οι οποίες προβλέπονται από την ελληνική νομοθεσία για τέτοιες πράξεις. ΙΙ) Κάθε έγγραφο, ανακοίνωση ή έντυπο σχετικό με την παρούσα Σύμβαση και τις επιχειρούμενες σ αυτήν συναλλαγές κοινοποιείται για το Δημόσιο με επίδοση ή παράδοση επί αποδείξει στο Υπουργείο Οικονομικών στον εκάστοτε Ειδικό Γραμματέα του Διοικητικού Τομέα Θησαυροφυλακίου και Προϋπολογισμού και στην Τράπεζα, στη Διεύθυνση Επενδύσεων και Κεφαλαιαγοράς στον εκάστοτε Διευθυντή. Ο Υπουργός Οικονομικών παρέχει δικαίωμα υπογραφής για κάθε έγγραφο το οποίο αφορά την παρούσα Σύμβαση στους: α) Προϊστάμενο της Δ23 Δημοσίου Χρέους Γ.Λ. Κράτους, β) Προϊστάμενο της Δ25 Κίνησης Κεφαλαίων, Εγγυήσεων, Δανείων και Αξιών του Γ.Λ. Κράτους, εκάστου ενεργούντος για τα θέματα της αρμοδιότητάς του. Για το Για την ΕΛΛΗΝΙΚΟ ΔΗΜΟΣΙΟ ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. Ο ΥΠΟΥΡΓΟΣ Ο ΔΙΟΙΚΗΤΗΣ ΟΙΚΟΝΟΜΙΚΩΝΑλέξανδρος Παπαδόπουλος Θεόδωρος Β. Καρατζάς Οι πάσης φύσεως δαπάνες, που απαιτούνται για την καταβολή αμοιβών και βραβείων στα άτομα που συμμετέχουν σε διαγωνισμούς για τη φιλοτέχνιση ανάγλυφων προπλασμάτων, της Ευρωπαϊκής σειράς κερμάτων (ΕURΟ), βαρύνουν τις πιστώσεις του Κρατικού Προϋπολογισμού και ειδικότερα τις πιστώσεις κοπής κερμάτων Για τη φιλοτέχνηση των αναγλύφων της παραγράφου 1 του παρόντος άρθρου η Τράπεζα της Ελλάδος διενεργεί, ύστερα από εντολή του Υπουργού Οικονομικών, ειδικό διαγωνισμό. Στην προκήρυξη του διαγωνισμού, που εγκρίνεται από τον Υπουργό Οικονομικών, αναφέρονται αναλυτικά η θεματολογία, ο αριθμός των ανάγλυφων προπλασμάτων, οι τεχνικές προδιαγραφές, οι επιτροπές αξιολόγησης των προπλασμάτων, η αμοιβή των γλυπτών των οποίων τα ανάγλυφα γίνονται αποδεκτά, καθώς και κάθε άλλη αναγκαία λεπτομέρεια που κρίνεται απαραίτητη για το διαγωνισμό. Ο Υπουργός Οικονομικών με απόφασή του καθορίζει ή αναπροσαρμόζει το εκάστοτε ανώτατο όριο του συνολικού ποσού των εγγυητικών επιστολών που επιτρέπεται να χορηγεί κάθε πιστωτικό ίδρυμα υπέρ του Δημοσίου και των Ν.Π.Δ.Δ. Οι ετήσιοι τόκοι του μετατρέψιμου ομολογιακού δανείου του Κεφαλαίου Α (άρθρα 1-5) της κυρούμενης με το άρθρο πρώτο του παρόντος νόμου Σύμβασης εξομοιούνται από άποψη καταβολής τους με μερίσματα μετοχών του άρθρου 3 (παρ. 1) του κωδ. ν. 2190/1920, οι οποίες δεν έχουν δικαίωμα σωρευτικού μερίσματος. Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεση του ως νόμου του Κράτους.